Document ID: 32009R1143

UREDBA KOMISIJE (ES) št. 1143/2009
z dne 26. novembra 2009
o odobritvi večjih sprememb specifikacije za ime, vpisano v Registru zaščitenih označb porekla in zaščitenih geografskih označb (picodon de l’Ardèche ali picodon de la Drôme (ZOP))
KOMISIJA EVROPSKIH SKUPNOSTI -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (1) ter zlasti prvega pododstavka člena 7(4) Uredbe,
ob upoštevanju naslednjega:
(1)
V skladu s prvim pododstavkom člena 9(1) in členom 17(2) Uredbe (ES) št. 510/2006 je Komisija pregledala vlogo Francije za odobritev sprememb specifikacije za zaščiteno označbo porekla „picodon de l’Ardèche ali picodon de la Drôme“, registrirano v skladu z Uredbo Komisije (ES) št. 1107/96 (2).
(2)
Vloga za spremembo med drugim zadeva spremembo imena proizvoda „picodon de l’Ardèche ali picodon de la Drôme“, ki bo poslej „picodon“. Gre za tradicionalno ime, ki se v skladu s členom 2(2) Uredbe (ES) št. 510/2006 šteje za zaščiteno označbo porekla in ki izpolnjuje iste pogoje, ki veljajo za zaščiteno označbo porekla. Ime picodon je skrajšana oblika, ki je v rabi ali se tradicionalno uporablja v trgovini in v vsakdanjem jeziku kot ime za proizvod z določeno specifikacijo.
(3)
Navedene spremembe zadevajo podrobnosti v definiciji in prakse, ki jih uporabljajo proizvajalci pri izdelavi proizvoda. Cilj vpisa teh sprememb v specifikacijo je ohranitev označbe za morebitne izvedene proizvode in boljši opis proizvoda, ki poudarja povezavo z izvirnim proizvodom. Nacionalna odredba prav tako ščiti označbo s posodobitvijo imena.
(4)
Ker zadevne spremembe niso manjše v smislu člena 9 Uredbe (ES) št. 510/2006, je Komisija v skladu s prvim pododstavkom člena 6(2) navedene uredbe vlogo za spremembe objavila v Uradnem listu Evropske unije (3). Ker Komisija ni prejela nobenega ugovora v skladu s členom 7 Uredbe (ES) št. 510/2006, je treba spremembe odobriti -
SPREJELA NASLEDNJO UREDBO:
Člen 1
Spremembe specifikacije, objavljene v Uradnem listu Evropske unije v zvezi z imenom iz Priloge k tej uredbi, se odobrijo.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. novembra 2009

Labels: 3
18
17
6